Horkýže Slíže

Horkýže Slíže je slovenská punk rocková hudobná skupina, ktorá vznikla 4. novembra 1992 v Nitre. Na začiatku kariéry hrali prevažne hard rock, neskôr komedy rock, ktorý býva tiež označovaný ako naivný punk. Dnes je skupina zameraná výlučne len na punk rock. Patrí k legendám Československej scény nie len rockovej, ale aj všeobecnej.

Skupina Horkýže Slíže dvakrát získala platinovú platňu.

Zostava skupiny

Súčasní členovia 
 Peter Hrivňák (Kuko) - spev (1992 - súčasnosť), basgitara (1992 - 2018)
 Mário Sabo (Sabotér) - gitara, vokály (1992 - súčasnosť)
 Juraj Štefánik (Doktor) - gitara, vokály (1995 - súčasnosť)
 Marek Viršík (Vandel) - bicie, vokály (2002 - súčasnosť)
Veronika Smetanová - basgitara, občasné vokály (2018 - súčasnosť)

Bývalí členovia 
 Martin Košovan (Košo) - bicie, vokály (1992 - 2002)
 Martin Žiak (Apíčko) - basgitara
 Noro Ivančík - basgitara

História

Začiatok 
Skupinu založil koncom roku 1992 Peter Hrivňák s Máriom Sabom a Martinom Košovanom. V septembri 1993 prijímajú basgitaristu Martina Žiaka. Na začiatku zimy 1993 Žiak odchádza a Kuko opäť chytá basu a pokračuje sa v pôvodnej zostave.

Začiatkom roku 1994  a v máji 1994 nahrali v štúdiu Tomáša Kmeťa z Hlohovca dve demokazety, ktoré potom dávajú “skopírovať” svojim fanúšikom. Koncom roku 1994 na vlastné náklady skupina nahrala a vydala prvý neoficiálny štúdiový album "Prvý slíž" v celkovom náklade šesťsto kaziet. Medzitým koncertujú okrem Nitry aj v Prievidzi a v Nových Zámkoch. V lete 1994 aj s novým bagitaristom Norom Ivančíkom.

Vo februári 1995 Horkýže Slíže priberú do kapely druhého gitaristu, Jura Štefánika, s ktorým v marci 1995 odohrajú jeho prvý koncert spojený s krstom Prvého slížu.  Do hry úplne vstupuje moderátor Julo Viršík, ktorý autom prechádza Nitrou a v regionálnom rádiu si vypočuje skladbu Maštaľ. Na základe toho ich pozýva na festival Letné srdce do Levíc a zapojí ich do televíznej súťaže vo VTV s názvom „Ebony uvádza“ tak, že ich odporučí majiteľovi štúdia Ebony Martinovi Karvašovi. Tam nahrávajú pesničku „Stretol veselý…“.

Úspechy 
V júni 1997 podpisujú zmluvu s BMG Ariola na tri albumy. V roku 2001 prestupujú k EMI Monitor a v októbri pod touto značkou vydávajú svoj štvrtý album “Festival Chorobná 2001.”

V máji 2002 opúšťa kapelu Martin Košovan a nahrádza ho Marek Viršík.

Ďalšia etapa v živote skupiny znamenala presadiť sa v Česku a ďalšom zahraničí. Spoločné turné s kapelou Divokej Bill, ktoré odohrali v apríli a v máji 2004. Hneď po lete kapela vyráža na svoje prvé samostatné turné po Čechách. Na začiatku roka 2005 majú veľké turné po Morave a Slovensku. V apríli 2005 kapela nahráva na Slovensku svoje prvé live CD a DVD. V lete hrajú na festivaloch na Slovensku a v Česku a tiež v USA. V ďalších rokoch okrem slovenských a českých koncertov vystupujú aj v Írsku (Dublin), v Anglicku (Londýn) a v Taliansku.

Diskografia

Štúdiové albumy

Koncertné nahrávky 
2005 – Živák – CD, DVD  
2010 - Wanted Dead or Alive - DVD

Kompilácie

Demá 
1994 – Prvý slíž

Skladby umiestnené v rebríčkoch

Referencie 
Patrik Beňo.
Ja som napísal pesničku dvojdielne plavky. V origináli tam bola mapa delfína a češtinu ste si napísali sami.

Iné projekty

Externé odkazy 
 Oficiálna stránka

 
Slovenské rockové hudobné skupiny
Hudobné skupiny z 1992